
LIETUVOS RESPUBLIKOS SEIMAS

NUTARIMAS
DĖL PRITARIMO LIETUVOS EDUKOLOGIJOS UNIVERSITETO IR ALEKSANDRO STULGINSKIO UNIVERSITETO REORGANIZAVIMUI PRIJUNGIMO PRIE VYTAUTO DIDŽIOJO UNIVERSITETO BŪDU

2018 m.              d. Nr. 
Vilnius

Lietuvos Respublikos Seimas, atsižvelgdamas į Vytauto Didžiojo universiteto senato 2017 m. lapkričio 11 d. nutarimą  Nr. 7-3, Vytauto Didžiojo universiteto tarybos 2017 m. lapkričio 30 d. nutarimą Nr. 8-4, Lietuvos edukologijos universiteto senato 2018 m. sausio 5 d. nutarimą Nr. 551, Lietuvos edukologijos universiteto tarybos 2018 m. sausio 8 d. nutarimą Nr. 33, Aleksandro Stulginskio universiteto tarybos 2018 m. sausio 4 d. nutarimą Nr. 44, n u t a r i a: 

1 straipsnis.
[bookmark: _GoBack]Pritarti, kad Lietuvos edukologijos universitetas ir Aleksandro Stulginskio universitetas būtų reorganizuojami prijungimo prie Vytauto Didžiojo  universiteto būdu. 
2 straipsnis.
Pasiūlyti Lietuvos edukologijos universitetui, Aleksandro Stulginskio universitetui  ir Vytauto Didžiojo universitetui iki 2018 m. kovo 1 d. pateikti Lietuvos Respublikos Seimui universitetų reorganizavimo planą ir reorganizavimo sąlygas.
3 straipsnis.
Atsižvelgdamas į svarstomų klausimų svarbą, Lietuvos Respublikos Seimas, remdamasis Lietuvos Respublikos Seimo statuto 145 straipsniu, įpareigoja Seimo valdybą užsakyti nepriklausomą ekspertinį Lietuvos edukologijos universiteto, Aleksandro Stulginskio universiteto ir Vytauto Didžiojo universiteto pateikto reorganizavimo plano ir reorganizavimo sąlygų vertinimą.
4 straipsnis.
Po Lietuvos edukologijos universiteto ir Aleksandro Stulginskio universiteto reorganizavimo prijungimo prie Vytauto Didžiojo  universiteto būdu Vytauto Didžiojo universitetas studijas vykdo Kaune, reorganizuoto Lietuvos edukologijos universiteto studentams sudarydamas sąlygas baigti studijas Vilniuje.
Lietuvos edukologijos universitetui patikėtas valstybės nekilnojamasis turtas po  reorganizavimo perduodamas Lietuvos Respublikos Vyriausybei.

